રાજકોટ જામનગર હાઇવે ઉપર આવેલ ઘંટેશ્વર ૨૫ વારિયામાં રહેતા અને મજૂરીકામ કરતા એક શ્રમિક પરિવારની પરિણીતાએ મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓને સંતાનમાં બે દીકરા અને બે દીકરી છે જેમાં બીજા નંબરની દીકરી ૮ વર્ષની છે નજીકમાં આવેલ નાગેશ્વર મંદિરમાંથી ખીચડીનું દરરોજ દાન આપવામાં આવે છે જે મારા બાળકો લેવા જતા હોય છે તેઓના ઝુંપડા પાછળ જ તેમના કૌટુંબિક કાકાજી સસરા ભરતભાઈ કાનજીભાઈ સોલંકી ઉમર ૩૫ વર્ષવાળા ઝૂંપડું બાંધીને એકલા રહે છે ગત રવિવારે મંદિરેથી ખીચડી લઇ આવ્યા બાદ થોડું જમવાનું વધ્યું હોવાથી પિતાએ આ ખીચડી દાદા ભરતભાઈને આપવાનું કહેતા ૮ વર્ષની માસુમ બાળકી તેમને ખીચડી આપવા ગઈ હતી ત્યારે પૌત્રીને જોઈને દાદાના મગજમાં હવસનો કીડો સળવળ્યો હતો અને તેણે નજર બગાડી હતી દીકરી ઝૂંપડામાં ખીચડી દેવા ગઈ ત્યારે તેણીના કપડાં ઉતારી શારીરિક અડપલાં કર્યા હતા ત્યારે આ બાળકી સાથે બાજુમાં રહેતી એક મુસ્લિમ પરિવારની બાળકી પણ સાથે ગઈ હોય તે જોઈ જતા ભરત સોલંકીનું પણ ધ્યાન પડી જતી આ બાળકીને જો કોઈને કહીશ તો જાનથી મારી નાખીશ તેવી ધમકી આપી છોડી મૂકી હતી ગઈકાલે સાથી બહેનપણીએ આવી ઘટના ઘટી હોય તે અંગે બાળકીના પિતાને જાણ કરતા મહિલા પોલીસ સ્ટેશનમાં પોક્સો સહિતની કલમો હેઠળ ફરિયાદ નોંધાવતા પીએસઆઇ એન બી ડાંગર અને સ્ટાફે દૈત્ય સમાન દાદાની ધરપકડ કરી ધોરણસરની કાર્યવાહી કરી હતી.